Foto: Getty Images 14 dekabrga o‘tar kechasi 2016 yildagi oxirgi superoy hodisasi kuzatildi. Bu hodisa Geminida meteorit yomg‘iri bilan ustma-ust tushdi, deb yozmoqda The Telegraph nashri. Bu superoy joriy yildagi uchinchisi bo‘ldi. Superoyga Oyning noodatiy yorqinligi xos bo‘lib, u sababli meteoritlarni kuzatish qiyinlashadi: meteoritlarning yorqinligi superoy fonida 5-6 martaga susayadi. Superoy hodisasi Oyning Yer atrofida elliptik orbita bo‘ylab aylanishi bilan bog‘langan. Superoyda to‘lin oy holatidagi Oy uning Yerga maksimal yaqinlashishiga to‘g‘ri keladi. Bunday vaziyatda Oy Yerdan maksimal uzoqlashganiga nisbatan diametrida 14 foizga kattaroq va 30 foizga yorqinroq kuzatiladi. Tadqiqotchilarning baholashicha, ushbu superoy joriy yildagi eng yirigi bo‘ldi. Keyingi marta bunday hodisani endi 2034 yildagina kuzatish mumkin bo‘ladi.